Harrods เปิดสาขาใหม่ที่ Emquartier ตึกB ชั้นG ข้างบันไดเลื่อน ใกล้บริเวณขายของกินหน้าซุปเปอร์มาร์เก็ต

สาขานี้พิเศษกว่าสาขาอื่น คือมีไอศครีมด้วย ทั้งแบบ soft serve และแบบตัก ตู้ไอศครีมตั้งอยู่หน้าร้าน ดูระรานตาน่ากินจนต้องแวะลอง

ไอศครีมแบบตักมีประมาณ 20 รส สีสวยน่ากิน น่าลองทุกรส แต่เกรงใจพนักงาน เลยชิมไป 4 รส เลือกรส earl grey ส่วนรสบลูเบอรี่ชีสเค้กน้องเลือก ใส่ในครัวซองโคน แปลกดี 

- ไอศครีม 2 ลูก 169 บาท + ครัวซองโคน 50 บาท
ไอศครีมรสเอิร์ลเกรย์หอมๆ รสหวานหน่อยๆ  ส่วนบลูเบอรี่ชีสเค้ก รสนุ่มๆ ไม่ออกเปรี้ยว ไม่หวานมาก 

ครัวซองโคนกินอยากหน่อย เพราะกรอบมาก หักทีก็กระจายเต็มโต๊ะไปหมด แต่กินกับไอศครีมอร่อยดี

Soft serve มี 3 แบบ รสวนิลา รสเอิร์ลเกรย์ และแบบผสม แน่นอนว่าต้องลองแบบผสมเลย

- soft serve ใส่โคน 129 บาท
เนื้อเนียนนุ่ม หอม หวานน้อยๆ อร่อยเข้ากันทั้ง 2 รส โคนกรุบๆ ไม่แข็ง อร่อยดี

สาขานี้จัดโต๊ะแบบนั่งรวมๆ ไม่ค่อยเป็นสัดส่วนเหมือนสาขาอื่น

พนักงานน้อย บริการไม่ค่อยทัน แต่ยังพยายามให้บริการที่ดีกับลูกค้า